text: Ekspert: Ham skal EfB ringe til
  10 august 2015 kl. 19.07
  TV2s fodboldekspert, Morten Bisgaard, var her til aften ikke i tvivl om, hvem han tror, bliver ny træner i Esbjerg.
  - Hvis de ikke ringer til ham, så synes jeg i hvert fald, at ledelsen skal fyres.
  Så kontant lød det, da TV2s fodboldekspert, Morten Bisgaard, i dag i nyhederne på TV SYD skulle forholde sig til en mulig fremtidig træner i Esbjerg.
  Morten Bisgaards absolut klareste bud på en kommende træner, er den tidligere FC Midtjylland-træner Glen Riddersholm, der førte de midtjyske ulve til deres første danske mesterskab.
  - Han er født mere eller mindre i Esbjerg, og er opdraget i Sædding-Guldager. Han er fri på markedet og en dygtig træner, siger Morten Bisgaard til TV SYD.
  Efter Glen Riddersholms afgang fra cheftræner jobbet i FC Midtjylland hentede den midtjyske klub den tidligere Esbjerg-træner Jess Thorup til klubben.
  Se Morten Bisgaard give sit bud på kommende trænere i videoen herunder. (Varighed: 0:29)
  
  